Jun 01,2015
దేశంలో ఎదురులేని రిలయన్స్‌
           ముంబయి: భారత్‌లో ఎక్కువ లాభాలు అర్జించిన సంస్థగా రిలయన్స్‌ ఇండస్ట్రిస్‌ నిలిచింది. 2014-15 ఆర్థిక సంవత్సరానికి గాను సంస్థ మొత్తం రూ.23,566 కోట్ల మేర ఏకీకృత నికర లాభాన్ని ఆర్జించింది. ఇప్పటి వరకు దేశంలో ఎక్కువ లాభాలు ఆర్జిస్తు వచ్చిన ఆయిల్‌ అండ్‌ నేచురల్‌ గ్యాస్‌ (ఓఎన్‌జీసీ) సంస్థను వెనక్కి తోస్తూ రిలయన్స్‌ అగ్రస్థానాన్ని ఆక్రమించుకొంది. 2014-15 సంవత్సరానికి గాను ఓఎన్‌జీసీ నికర లాభం రూ.18,334 కోట్లుగా నమోదు చేసుకొని మూడో స్థానంతో సంతృప్తి చేందింది. రిలయన్స్‌ తరువాత రెండో స్థానాని దేశ ఐటీ దిగ్గజ సంస్థ టాటా కన్సెల్టెన్సీ (టీసీఎస్‌) చేజిక్కించుకున్నట్లు బీఎస్‌ఈలో నమోదు చేసిన జాబితా సూచిస్తోంది. గత ఆర్థిక సంవత్సరంలో టీసీఎస్‌ సంస్థ లాభాలు రూ.19,852 కోట్లుగా నమోదు అయ్యాయి. ఎక్కువలాభాలను ఆర్జించిన టాప్‌ 10 సంస్థలలో టాటా గ్రూపునకే చెందిన టాటా మోటార్స్‌ కూడా ఉంది. కాగా, నాలుగో స్థానంలో ఎస్‌బీఐ (రూ.16,994 కోట్లు), అయిదవ స్థానంలో టాటా మోటార్స్‌ (రూ.13,986 కోట్లు), ఆరో స్థానాన్ని కోల్‌ ఇండియా (రూ.13,727 కోట్లు), ఏడో స్థానంలో ఇన్ఫోసిస్‌ (రూ.12,329 కోట్లు), ఎనిమిదో స్థానంలో ఐసీఐసీఐ బ్యాంక్‌ (రూ.12,247 కోట్లు), తొమ్మిదో స్థానంలో హెచ్‌డీఎఫ్‌సీ బ్యాంక్‌ (రూ.10,689 కోట్లు), పదో స్థానంలో ఐటీసీ (రూ.9,663 కోట్లు) నిలిచాయి.
మీ స్నేహితులకు రికమెండ్ చెయ్యండి